Държавен вестник, бр. 18, 2026 г., стр. 137

БРОЙ  18	
Д Ъ Р Ж А В Е Н  В Е С Т Н И К 	
СТР.  137  
9 
ИЗИСКВАНИЯ НА НЗОК ПРИ ЛЕЧЕНИЕ НА ХРОНИЧЕН ВИРУСЕН С ХЕПАТИТ НАД 18 ГОДИШНА ВЪЗРАСТ 
 В ИЗВЪНБОЛНИЧНАТА ПОМОЩ
Е. Проследяване на пациенти след постигане на траен вирусологичен отговор (ТВО) 
Пациентите с F3 и F4 (преди лечение) се проследяват без прекъсване на 6-месечни интервали след ТВО, за прояви 
и усложнения на порталната хипертония и за развитие хепатоцелуларен карцином (ХЦК  / НСС). 
При пациентите с риск за ново заразяване с HCV (текуща употреба на наркотици, при мъже, които имат сексуални 
контакти с мъже, пребиваващи в заведения за временно лишаване от свобода и с друго рисково поведение), след ТВО 
следва да се предприеме проследяване за повторна  HCV инфекция чрез ежегодно изследване на HCV РНК.  
Забележка: Специализираните комисии периодично (на 6 месеца) изпращат към Комисията в ЦУ на НЗОК отчети с 
поименен списък на всички лекувани пациенти, с отчетени резултати от лечението - траен вирусологичен отговор. 
При пациенти, лекувани с ДДАС, HCV РНК трябва да се измерва в началото на лечението и в края на лечението, 
съответно 8, 12 или 24 седмица (вирусологичен отговор в края на лечението ). По-нататък проследяването се 
извършва на 12,  по преценка 4 или 24 седмица след края на лечението (траен вирусологичен отговор).  
Пациентите без цироза ( до F2 вкл.) и с ТВО, HCV РНК трябва да бъде изследвана на 48-мата седмица след 
края на лечението. 
Пациентите с цироза (F4) и тези с напреднала фиброза (F3) и ТВО трябва да се наблюдават за 
хепатоцелуларен карцином (ХЦК или НСС) на всеки 6 месеца чрез абдоминална ехография, както и за усложнения 
на порталната хипертония. 
В края на календарната година е необходимо да се изпраща общ доклад с всички лекувани пациенти, с 
отчетени резултати от терапията. 
III. ОБЩИ ИЗИСКВАНИЯ
1. Възрастовата граница се изчислява в навършени години - т.е. включително към датата на издаване на протокола от
специализираната комисия.
2. При назначаване на терапия по протокол задължително се съобразяват възрастовите ограничения, съгласно кратката
характеристика на съответния лекарствен продукт, утвърдена по реда на ЗЛПХМ.
3. НЗОК не заплаща лечение извън указаната възрастова граница в кратката характеристика на продукта.
4. НЗОК не заплаща лечение с дози над максимално разрешените по кратка характеристика на продукта.
5. В случай на настъпила подозирана нежелана лекарствена реакция, лекарят уведомява ИАЛ по реда на чл. 184 от ЗЛПХМ.
Копие от съобщението се прилага/описва към/в медицинската документация на ЗОЛ при кандидатстване за лечение.
6. Всеки е-протокол се издава въз основа на издаден медицински документ: от специализирана комисия в ЛЗБП на
основание АПр № 38 „Определяне на план на лечение и проследяване на терапевтичния отговор при пациенти, получаващи
скъпоструващи лекарствени продукти по реда на чл. 78, т. 2 ЗЗО“.
Екземпляр на хартиен носител от АПр № 38 „Определяне на план на лечение и проследяване на терапевтичния отговор при
пациенти, получаващи скъпоструващи лекарствени продукти по реда на чл. 78, т. 2 ЗЗО“, който е основание за издаване на
протокол, подписан от специализирана комисия и ЗОЛ се води по ред, определен от лечебното заведение и се съхранява в
комисията.
7. При издаване на Е-протокол по реда на експертизата по чл.78, т.2 от ЗЗО, отпада необходимостта да се предоставят и
съхраняват приложение №1 и приложение №3 от настоящите „Изисквания на НЗОК“.
8. Издаването на Е-протокол се осъществява в съответствие със съвместни „Указания за работа с подаден по електронен
път протокол IА/IВ/IC (е-протокол)“, между Националната здравноосигурителна каса и Български лекарски съюз за прилагане
на Националния рамков договор за медицинските дейности.
Настоящите изисквания са утвърдени от управителя на НЗОК след Решение № РД-НС-04-66/31.07.2025г. на Надзорния 
съвет на НЗОК и предварително съгласуване с БЛС, на основание чл.51, ал.10 във вр. с ал.8 от Правилника за 
устройството и дейността на Националната здравноосигурителна каса. Изискванията влизат в сила от датата на 
обнародването им в „Държавен вестник“ и отменят действащите изисквания, в сила от 25.08.2023г. на основание 
решение № РД-НС-04-56/11.08.2023г.